Pagelaran kesenian iki dianggep wujud teater tradhisional lan dipentasake ing sakabehing Koréa. Mula bukane talchum kira-kira kawiwitan saka gut kang ana ing tingkat désa ("burakgut") kanggo dedonga supaya panene apik lan rakyat désa dadi tentrem. Nanging, padha karo akèh-akèhé kesenian rakyat Koréa liyané, ora ana cathetan kang tinulis ngenani sajarah lan asalé pagelaran mau. Tulisan ngenani talchum anyar diwiwiti saka abad angka 20. Kabèh mau disebabake kesenian iki duwé warna-warna improvisasi ing pagelarane mula angèl yèn gawé cathetan kang jelas utawa tepat.